આઝાદી પછી હિન્દુત્વ અને મુસ્લિમ કોમવાદનો સૌથી ખરાબ અને સૌથી જોખમી ટકરાવ 1977થી શરૂ થયો અને વીસેક વર્ષ ચાલ્યો. અયોધ્યામાં બાબરી મસ્જિદ-રામજન્મભૂમિ મંદિરનો ઝઘડો આઝાદ ભારતનો સૌથી વરવો કોમવાદી સંઘર્ષ છે અને બાબરી મસ્જિદને તોડી પાડ્યા પછી ફાટી નીકળેલાં કોમવાદી હુલ્લડોમાં મુસ્લિમોએ ભારે ખુવારી વેઠવી પડી છે. સલમાન ખુરશીદનું વાક્ય કદાચ આ સંદર્ભે કહેવાયું છે, કારણ કે મસ્જિદ તોડી પાડવામાં ભાજપ અને કોંગ્રેસ સરખેસરખા જવાબદાર છે. શરૂઆત રાજીવ ગાંધીથી થઈ અને કળશ નરસિંહ રાવે ચડાવ્યો.